text: “Jesus elskaði Martu og systur hennara og Lázarus.” Jóh. 11,5.
text: #000000
text: Jesus elskar øll; men nøkur eru, sum hann hevur serligan kærleika til. Millum teirra vóru Lázarus, Marta og Maria.
text: #000001
text: Ein partur av kærleikanum kann bara liva og vaksa, tá ið hann verður møttur við kærleika. Tað er eisini galdandi í viðurskiftunum við Guð.
text: #000002
text: Jesu kærleiki hevði fingið rúm hjá teimum trimum systkjunum. Tey vóru opin fyri orði hansara. Alt, Jesus segði, varð skrivað í hjørtum teirra. Tí vildu tey fegin, at Jesus skuldi gera brúk av teimum.
text: #000003
text: Marta tænti Jesusi við at lata sítt heim vera opið fyri Jesusi og vinum hansara. Maria tænti honum við at salva hann við kostbarari salvu. Lázarus var livandi vitni um Jesu guddómsmegi. Allarstaðni, har hann kom, varð hann sæddur sum tann, Jesus hevði vakt upp frá deyðum.
text: #000004
text: Jú, meira vit geva, tess størri verður kærleikin. Jesus hevði álit á teimum trimum. Hann kunngjørdi teimum ráð síni[1]. Tí fingu tey stóran kunnleika til hansara.
text: #000005
text: Samstundis løgdu tey alt, ið lá teimum á hjarta, fyri Jesus. Tí vistu tey eisini, hvørjum tey skuldu senda boð eftir, tá ið Lázarus var sjúkur.
text: #000006
text: Har var tætt vinalag teirra millum.
text: #000007
text: Jesus hevur stóra ætlan við tær. Hon er, at tú skalt líkjast hesum trimum. Honum leingist eftir at geva tær størri innlit í sítt orð. Tað kann hann bara, um tú eins og Maria vilt seta teg við føtur hansara og lurta eftir orði hansara.
text: #000008
text: Jesus vil eisini luta tænastuna við teg. Tað kann hann bara, um tú eins og Marta vilt lata tað, tú kallar títt, vera honum tøkt.
text: #000009
text: Fyrst og síðst vil Jesus, at tú skalt vera eitt livandi vitni um hann. Tað eru vit, tá ið hann sleppur at fylla okkum við tilvitan um, at vit, sum vóru deyð í misgerð og synd, eru livandigjørd við honum.
text: #000010
text: Jesusi leingist eftir tær. Gev orði og vilja hansara rúm í hjarta tínum. Tað er óendaliga ríkt, at Jesus elskar okkum.
text: #000011
text: Gleðiligar páskir – Jesus er upprisin
text: #000013
text: Jesus sigur vid hana: “Maria”. Jóh. 20,16 Nevnir nakar títt navn, ivast tú ikki í , at viðkomandi meinar vid teg. Tú kans vera vaksin upp í einum kristnum heimi....
text: #000014
text: Gleðilig jól í Jesu navni
text: #000017
text: Tykkum er í dag ein frelsari føddur. Luk. 2,11 Hvørjum tørvar ein frelsara? Tað ger tann, ið tørvar frelsu. Mong vita ikki av tí. Summi halda, at tey klára seg...
text: #000018
text: Les meira Lat ljósið lýsa bjartContinue
text: #000021
text: Gleðuligar páskir í Jesu navnið
text: #000022
text: Vit skoðaðu dýrd hansara, dýrd, sum einborin sonur hevur frá faðir sínum, fulla av náði og sannleika. Jóh. 1,14 Jesu dýrd er øðrvísi enn øll onnur dýrd. Hon endar ongantíð....
text: #000023
text: Tóku teir ... somuleiðis kyrtilin; men kyrtilin var óseymaður, vovin í einum oman ígjøgnum. Teir søgdu tí hvør við annan: ”Latum okkum ikki skera hann sundur, men latum okkum heldur...
text: #000025
text: Um onkur ynskir at stuðla arbeiðinum í missiónshúsinum, kann hetta gerast við at flyta pening inn á niðanfyri standandi konti:
text: #000026